polyglot-tagger/wikipedia-language-snippets-filtered huggingface dataset:
ఢిల్లీ లోని రాజ్ ఘాట్ మహాత్మా గాంధీ దహన స్థలం. 1949 జనవరి 31 న జరిగిన అతని హత్య తరువాత నిర్మించబడింది. ఈ ప్రదేశం యొక్క ప్రాముఖ్యత ఎలాంటిదంటే భారత దేశ సందర్శనకి వచ్చిన విదేశీ ప్రతినిధులు అందరూ రాజ్ ఘాట్ కి వచ్చి, పుష్పాంజలి ఘటించి మహాత్మా గాంధీకి నివాళులు అర్పించడం పరిపాటిగా మారింది. రాజ్ ఘాట్ యమునా నదీ తీరం లోని మహాత్మా గాంధీ మార్గ్ లో ఉంది. ఢిల్లీ లోని ఈ అత్యంత ప్రజాకర్షక ప్రదేశం నల్ల రాతితో నిర్మించబడిన చదరపు ఆకార వేదిక. ఒక వైపు శాశ్వత జ్వాల వెలుగుతూ ఉంటుంది. దీని చుట్టూ కాలి రాతి తోవ, పచ్చని మైదానం ఉన్నాయి. మహాత్ముని చే పలుకబడిన ఆఖరి మాటలుగా భావించబడే “ హే రాం” అనే అక్షరాలు స్మృతి లేఖనంపై రాయబడి ఉన్నాయి. ఇచ్చట ప్రతి శుక్రవారం స్మారక కార్యక్రమం జరుగుతుంది. ప్రతి సంవత్సరం ఆ మహా నాయకుని జయంతి, వర్ధంతి రోజులలో ప్రార్థనా సమావేశాలు జరుగుతాయి.
మోహన్‌దాస్ కరంచంద్ గాంధీ, జనవరి 30 1948 సాయంత్రం 5.17 నిమిషాలకు బిర్లా నివాసంలోని ప్రార్థనా సమావేశ మందిరానికి వెళుతుండగా హత్యకు గురయ్యారు. ప్రార్థనా సమావేశానికి వెళుతుండగా ఆయనకు నాథూరాం గాడ్సే ఎదురుపడ్డాడు. గాంధీకి నమస్కరించాడు. ఇప్పటికే ఆలస్యమైందంటూ గాడ్సేను పక్కకు నెట్టేసే ప్రయత్నం చేయబోయింది గాంధీ అనుచరురాలు అభా ఛటోపాధ్యాయ. కానీ ఆమెను పక్కకు నెట్టిన గాడ్సే తన వెంట తెచ్చుకున్న తుపాకీతో మూడుసార్లు పాయింట్‌బ్లాంక్ రేంజ్‌లో కాల్పులు జరిపాడు. దేశ స్వాతంత్య్రోద్యమానికి నేతృత్వం వహించిన మహానుభావుడు అక్కడికక్కడే కుప్పకూలాడు.
బిర్లా భవనం వద్ద పూర్వపు హత్యా ప్రయత్నం విఫలం అయిన తరువాత నాథూరామ్ గాడ్సే, నారాయణ్ ఆప్తేలు ముంబయి గుండా పూణే తిరిగివచ్చారు. అచట గంగాధర్ దండవేట్ సహకారంతో నాథూరాం వినాయక్ గాడ్సె, నారాయణ ఆప్టే బెరెట్టా అనే పిస్టల్ ను కొనుగోలుచేసి జనవరి 29 1948 న తిరిగి ఢిల్లీ వచ్చారు. ఢిల్లీ రైల్వే స్టేషనులో 6వ నంబరు గదిలో గాంధీ హత్య కోసం పథకం రచించారు.
ఉపనిషద్విజ్ఞానము,వేద రహస్యము,సంఖ్య యోగ రహస్యములు తెలిసినవారికి గాని శ్రీ రామాయణ భారతములు అంతు పట్టవు.శ్రీ విశ్వనాధ వారు సాధనగలవారు.ద్రష్టలు,జ్ఞానులు,ఉపాసకులు కూడా,కనుక వారి గూధమగు రామాయణాన్ని సామాన్యులు అర్ధం చేసుకోలేరు.శ్రీమాన్ రాజగోపాలాచార్యుల వారు వారి పితృపాదుల కటాక్షంచే ప్రకాశించిన అంతర్ద్రుష్టి కలవారు.కనుక విశ్వనాధ వారి శబరీ రామ సమాగమంలో ఆత్మ పరమాత్మ సమాగమంలో ఉండే సౌందర్యాన్ని రాసిక్యాన్ని,జ్ఞాన భక్తీ వైరాగ్య యోగముల సమ్మేళనముతో సాగిన శబరీ రహస్య తత్త్వాన్ని దర్శించి ,అనుభవించి ఆవిష్కరించారు.
కల్పవృక్షచ్ఛాయల్లో శబరీ శ్రీ రాముల సంభాషణం వేరుగా కనిపిస్తుంది.ఇందులో ఉన్న అంతరార్ధం ఏమిటో తెలుసుకోవటం కష్టం.అలాంటి శబరీ ఘట్టాన్ని శ్రీ రాజగోపాలాచార్యులు వారు మెల్లమెల్లగా పసిగట్టి వారి నాన్నగారి శిక్షణచేత తాత్వికమైన దృష్టి విస్వ్శం కలవారగుట చేత అనేక విధములైన ప్రమాణాలతో మంచి వ్యాఖ్యానం చేశారు.– రామాయణ రత్నాకర ఉ!
నిరాశ లేని అనంత నిరీక్షణలోని మాధుర్య ఫలం శబరి.భగవదర్పితమైన ఒక వైజ్ఞానిక కుసుమం ఆమె.ఆ కుసుమ పరిమళమే ఈ రచన.ఇదొక వైదిక దృష్టి,ఇదొక వైహాయన వీక్షణా సృష్టి.అది విశ్వనాధవారి జీవుని వేదన ఇది రాజగోపాలుని ఆత్మ నివేదన.– శ్రీ కోగంటి సీతారామాచార్యులు, గుంటూరు
నీ "శబరి" చాలా బాగా ఉంది.నీవు శబరిలో "పరమహంసి"ని చూడగలిగినావు.విశ్వనాధవారు బ్రతికి ఉన్నచో నిన్ను కౌగిలించుకొని అభినందించి ఉండేవారు.– శ్రీ ఏలేశ్వరపు రామకృష్ణ శాస్త్రి, బెనారస్ హిందూ విశ్వవిద్యాలయం,వారణాశి
ఇంకా ఏ ఏ అర్ధాలు చెబుతారో తరువాయి పుటల్లో అనే ఉత్కంఠతో పుస్తకం పూర్తిగా చదివాను.మరల మరల చదువవలసియున్నది.ప్రతి పేరా వెలుగుల్ని వెదజల్లుచున్నది.– శ్రీ ఆచార్య తిరుమల, హైదరాబాదు
కాదంబ వంశం గురించి అనేక కథలు ప్రచారంలో ఉన్నాయి. ఒక కథ ప్రకారం, వీరు ముక్కంటి, నాలుగుచేతులు కలవాడైన ‘త్రిలోచన కాదంబు’ని వంశస్థులు. కదంబ వృక్షంవద్ద, శివుని నుదుటి నుండి జారిపడిన చెమట చుక్కల నుండి ఈ ‘త్రిలోచన కాదంబుడు’ ఉద్భవించాడు. మరొక కథ ప్రకారం, ముక్కంటి ఐన మయూరశర్మ రుద్రునికీ, భూమికీ ఒక కదంబ వృక్షం నీడన జన్మించాడు. ఇంకొక కథ ప్రకారం, ఒక జైన తీర్థంకరుని సోదరికి కదంబ వృక్షం నీడన జన్మించాడు. ఇవన్నీ మయూరశర్మకి దైవత్వాన్ని ఆపాదించే కథలే.
సా.శ. 450లో కాదంబ వంశస్థుడు శాంతివర్మ వేయించిన తాళగుంద శాసనం ప్రకారం, మయూర శర్మ వైదిక బ్రాహ్మణ కుటుంబానికి చెందిన వేదపండితుడు. ఇతనిది మానవ్య గోత్రం. బంధుశేనుని కుమారుడు. వారి ఇంటివద్ద కదంబ వృక్షం ఉండిన కారణంచేత వీరు, కాదంబ వంశము వారిగా పిలువబడ్డారు.
కన్నడ పరిశోధకుల అభిప్రాయం ప్రకారం, మయూరశర్మ తాళగుందకి చెందినవాడు. కొందరు తెలుగు పరిశోధకుల అభిప్రాయం ప్రకారం, మయూరశర్మ కోనసీమకి చెందిన వేదపండితుడు.
మయూరశర్మ తొలుతగా పల్లవుల అంతరపాలులని ఓడించి, శ్రీపర్వతం వద్దనున్న దట్టమైన అటవీప్రాంతాన్ని ఆక్రమించాడు. కోలార్ పాలకులైన బాణులనుండి కప్పాన్ని కూడా వసూలు చేసాడు. పల్లవుల రాజు స్కంధవర్మ, ఇతనిని నియంత్రించలేక, అమరసముద్రం నుండి ప్రేహర నది వరకు ఉన్న ప్రాంతాలకి స్వతంత్ర పాలకుడిగా గుర్తించాడు.
బ్రాహ్మణ ధర్మాన్ని నిలబెట్టేందుకు, రాజక్రతువులను జరిపేందుకు, అహిఛత్రం నుండి వైదిక బ్రాహ్మణులను తన రాజ్యానికి ఆహ్వానించాడు. కేరళకు చెందిన నంబూద్రీ బ్రాహ్మణులు, ఇలా గోదావరి తీరంనుండి వలసవెళ్ళినవారేనని, కొందరు పరిశోధకుల అభిప్రాయము. వీరి ఇండ్లపేరులలో కళింగపల్లి, సర్పవరం వంటి ఊళ్ల పేర్లు కనిపిస్తాయి.
మయూరశర్మ ) , శాతవాహన సామ్రాజ్యం విచ్ఛిన్నమైన పిదప దక్షిణభారతదేశాన్ని ఏలిన అనేక వంశాలలో ఒకటైన, కాదంబ రాజవంశ స్థాపకుడు. బ్రాహ్మణ పండితుడైన మయూరశర్మ, బనవాసి రాజధానిగా పశ్చిమ దేశాన్ని పాలిస్తూ, క్షత్రియత్వానికి చిహ్నంగా తన పేరుని ‘మయూరవర్మ’గా మార్చుకున్నాడు.
మయూరశర్మ వేయించిన చంద్రవల్లి శాసనం లో త్రైకూటులను, అభీరులను, సేంద్రకులను, పల్లవులను, పరియాత్రకులను, శకస్థానులను, మౌఖరిలను, పున్నాటులను ఓడించినట్టు తెలుస్తున్నది.
తన విజయానికి గుర్తుగా అశ్వమేధయాగాన్ని చేసినట్టు, బ్రహ్మదేయంగా 144 గ్రామాలను బ్రాహ్మణులకు దానమిచ్చినట్టు తెలుస్తున్నది.
తాళగుంద శాసనం ప్రకారం, మయూరశర్మ వేదవిద్య తన తాత, గురువు అయిన వీరశర్మతో కలిసి పల్లవపురాన్ని సందర్శించినపుడు, పల్లవ అశ్వికుల వలన అవమానింపబడ్డాడు. తన అవమానానికి ప్రతీకారం తీర్చుకునేందుకు వేదవిద్యని వదిలిపెట్టి, కత్తి చేతబట్టాడు.
కొందరు చరిత్రకారుల అభిప్రాయం ప్రకారం, మయూరశర్మ పల్లవుల సైన్యంలో దండనాయకునిగా ఉండినాడు. పల్లవ విష్ణుగోపుడు సముద్రగుప్తుని దక్షిణదేశ దండయాత్రలో ఓడిపోవడంతో , మయూరశర్మ బనవాసి రాజధానిగా స్వతంత్ర పాలన ప్రారంభించాడు.
హైజాకర్ విమానంలో కాల్పులు జరిపిన తరువాత, సి.ఎం.జి స్పందించి అదాంపూర్ మీదుగా అమృత్‌సర్ కు ఒక ఎన్.ఎస్.జి కమాండో దళాన్ని పంపింది. అదేవిధంగా చర్చించేవారికి తన చర్చలు కొనసాగించవలసినదిగా సలహా యిచ్చారు. 23:00 లకు హైజాకర్ తన డిమాండ్లను పరిష్కరించకపోతే తాను విమానాన్ని పేల్చివేస్తానని ప్రకటించాడు. సి ఎం జి విమానంలోకి ప్రవేశించుటకు ఎన్.ఎస్.జి కమాండోలకు, చర్చించేవారికి సూచనలిచ్చింది. తరువాత రెండు గంటలలో ఆ బృందం గ్రౌండ్ పరిస్థితిని అంచనా వేసి ఆపరేషన్ కు పథకం వేసింది. ఏప్రిల్ 25 01:00 లకు 60 మంది ఎన్.ఎస్.జి కమాండోలు 52 ప్రత్యేక ఏక్షన్ బృందం విమానంలోనికి వెళ్ళుటకు సిద్దమయ్యారు. హైజాకర్ ఈ ఆకశ్మికంగా కమాండో బృందాలు లోపలికి రావడంతో ఆశ్చర్యపడ్డాడు. హైజాకర్ స్పందించి విమానంపై కాల్పులు జరిపు నష్ఠం కలిగించే లోపుగా సైలన్స్ పిస్టల్ తో ఒక కమాడో హైజాకర్పై కాల్పులు జరిపాడు. ఈ ఆపరేషన్ ఐదు నిమిషాలలో ముగిసింది. ఈ ఆపరేషన్ లో ఎటువంటి గాయాలు పడినవారు గానీ, ఇతర నష్ఠం కలిగిన బందీలు కానీ లేరు.
లాహోర్ కు చెందిన ఎయిర్ ట్రాఫిక్ కంట్రోల్ విమానాన్ని పాకిస్తాన్ గగన తలంలో ప్రవేశించడాన్ని నిరాకరించింది. అపుడు విమానం తిరిగి భారతదేశానికి వచ్చింది. చివరికి విమానం భారతదేశంలోని అమృత్‌సర్ లో 15:20 గంటలకు ల్యాండ్ అయినది. హైజాకర్ విమానాన్ని ఇంధనంతో నింపాలని కాబూల్ కు వెళ్ళాలనీ డిమాండ్ చేసాడు. భారతదేశ క్యాబినెట్ సెక్రటేరియట్ కు సంబధించిన విపత్తు నిర్వహణా గ్రూపు , ఢిల్లీ విమానాశ్రయానికి చెందిన కేంద్ర కమిటీ ఈ సంఘటనకు స్పందించింది. అమృత్‌సర్ జిల్లా కు చెందిన డిప్యూటీ కమీషనర్, పోలీసు సూపరింటెండెంట్ లు హైజాకర్ తో చర్చలు జరిపారు. 18:00 గంటలకు అమృత్‌సర్ కు పంజాబ్ పోలీసు డైరక్టరు జనరల్ వచ్చారు. ఆయన హైజాకర్ తో చర్చలు జరిపారు. హైజాకర్ మొండిగా తన డిమాండుపై పట్టు పట్టి విమానం లో వార్నింగ్ కొరకు కాల్పులు జరిపాడు.
ఆపరేషన్‌ అశ్వమేధ్‌ అనునది ఇండియన్‌ ఎయిర్‌లైన్స్‌ విమానాన్ని ఇస్లామిక్‌ ఉగ్రవాదులు హైజాక్‌ చేసినప్పుడు రేస్క్యూ ఆపరేషన్‌. ఏప్రిల్ 24, 1993 ఏప్రిల్ 25 న ఇండియన్ ఎయిర్‌లైన్స్ విమానం ఐ.సి.427 విమానాన్ని భారతదేశంలో హైజాక్ చేసారు. ఈ హైజాకింగ్ జరిగినపుడు జరిగిన రెస్క్యూ ఆపరేషన్ లో నేషనల్ సెక్యూరిటీ గార్డులకు చెందిన కమాండోలు అందులో గల 141 మంది బందీలను అమృత్ సర్ విమానాశ్రయంలో రక్షించారు. ఈ హైజాక్ కు కారణమైన మొహమ్మద్ యూసుఫ్ షా అనే హైజాకర్ కమాండోలు విమానంలోకి ప్రవేశించి బందీలకు ఏ హాని చేయకముందే ఐదు నిమిషాల లోపునే చంపబడ్డాడు. ఈ రెస్క్యూ ఆపరేషన్ ను "ఆపరేషన్ అశ్వమేథ్" గా నామకరణం చేసారు.
ఇండియన్ ఎయిర్‌లైన్స్ విమానం ఐ.సి 427 ఢిల్లీ నుండి 13:57 గంటలకు శ్రీనగర్ వెళ్ళుటకు బయలుదేరినది. విమానంలో 141 మంది ప్రయాణీకులు ప్రయాణిస్తున్నారు. వారిలో 126 మంది పెద్దలు, 9 మంది పిల్లలు, ఆరుగురు సిబ్బంది ఉన్నారు. విమానం గగన తలంలోనికి ప్రవేశించిన తరువాత ఒక ప్రయాణీకుడు తన పేరును సయ్యద్ సలాలుద్దీన్ గా చెప్పుకొని తన వద్ద పిస్టల్స్, హాండ్ గ్రానైడ్స్ ఉన్నవనీ, విమానాన్ని కాబూల్ వైపుకు దారిమళ్ళించాలనీ చెప్పాడు. 14:43 గంటలకు ఢిల్లీ ఎయిర్ ట్రాఫిక్ కంట్రోల్ కు విమానం హైజాక్ చేయబడి ఆఫ్ఘనిస్థాన్ లోని కాబూల్ కు దారి మళ్ళిస్తున్నట్లు సమాచారం అందినది.
ఆ తరువాత ఆ హైజాకర్ జలాలుద్దీన్ అలియాస్ మొహమ్మద్ యూనస్ షా గా గుర్తింపబడ్డాడు. మృతదేహం స్థానిక పోలీసులకు అందజేసారు. పిస్టల్ చే కాల్చబడినందున ఆయనకు హాస్పటల్ కు తరలించారు. ఆయన నుండి పూర్తిగా లోడ్ చేయబడిన 9 పిస్టల్స్ రెండింటిని స్వాధీనం చేసుకున్నారు. భారత అధికారులు ఆ హైజాకర్ హిజ్బుల్ మొజాహిద్దీన్ కు చెందిన సభ్యుడని ప్రకటించాయి. కాని ఆ సంస్థ బాధ్యత వహించుటకు నిరాకరించింది.
ఈమె 1991లో మొదటి అవధానం చేసింది. అప్పటి నుండి నేటి వరకు 108 అష్టావధానాలు నిర్వహించింది. ఈమె ఉమ్మడి ఆంధ్రప్రదేశ్లో పలుచోట్ల, ఆంద్రేతర ప్రాంతాలైన మైసూరు, బెంగళూరు, బళ్ళారి, హోసూరు, మధుర, ఢిల్లీ మొదలైన చోట్ల అవధానాలు చేసింది. ఈమె అవధానాలలో పూరించిన పద్యాలు కొన్ని:
ఈమె 1946, ఆగస్టు 6 వ తేదీన కర్ణాటక రాష్ట్రంలోని తుమకూరు జిల్లా, మధుగిరి తాలూకాకు చెందిన దొడ్డదళవట్ట అనే గ్రామంలో కృష్ణమూర్తి, లలితమ్మ దంపతులకు జన్మించింది. ఈమె హైస్కూలు విద్య ప్రకాశం జిల్లా, దొనకొండలో అభ్యసించి 1961లో ఎస్.ఎస్.ఎల్.సి. ఉత్తీర్ణురాలైంది. తరువాత బళ్ళారి పట్టణంలోని వీరశైవ కళాశాలలో పి.యు.సి., బి.ఎస్.ఎసి. 1965లో డిగ్రీ పట్టా పుచ్చుకుంది. తరువాత ప్రైవేటుగా తిరుపతిలోని శ్రీ వెంకటేశ్వర విశ్వవిద్యాలయం నుండి తెలుగు భాషాసాహిత్యాలలో ఎం.ఎ.చదివింది. సంతాన గోపాలకృష్ణ, దాదన చిన్నయ్య ఈమె గురువులు. ప్రముఖ అవధాని చక్రాల లక్ష్మీకాంతరాజారావు ఈమెకు అవధానంలోని మెళకువలను నేర్పించాడు. ఈమె 1967లో గుంతకల్లులోని మునిసిపల్ బాలికల పాఠశాలలో సైన్స్ అసిస్టెంటు ఉద్యోగంలో చేరి ఆరు సంవత్సరాలు పనిచేసింది. తరువాత రైల్వే హైస్కూలులో సైన్స్ అసిస్టెంటుగా చేరి 20 సంవత్సరాలు గుంతకల్లులోనే పనిచేసింది. 1992లో పదోన్నతి పొంది కాజీపేట రైల్వే జూనియర్ కాలేజీలో లెక్చరర్‌గా పనిచేసింది. 1998లో గెజిటెడ్ హెడ్మాస్టర్‌గా పదోన్నతి పొంది గుంతకల్లు రైల్వేఉన్నతపాఠశాలలో పనిచేస్తూ 2006లో పదవీ విరమణ గావించింది.
కౌజు పిట్టనే తెలుగులో కముజు పిట్ట, కవుజు పిట్ట, కంజు పిట్ట, కౌంజు పిట్ట, తిత్తిరి పిట్ట, అడవి పూరేడు పిట్ట, అడవి పూరి పిట్ట, పరిఘ పక్షి అని అంటారు జపనీస్ క్వైల్ అని ఆంగ్లంలో పిలుస్తారు. సంస్కృత భాషలో దీనిని అనూపము, కంజు, కపింజలము, కముజు, కలానునాది, కై , జాంగలము అంటారు. ఈ పక్షి 12వ శతాబ్దం నుంచి మానవ జాతి చరిత్రలో ప్రత్యేక ముద్రలు వేసిన సంఘటనలు లిఖింపబడివున్నాయి. ఇది శాస్త్రీయ పరిశోధనలకోసం ప్రత్యేకంగా వినియోగిస్తున్నారు. ఆహారపరిశ్రమలో కూడా దీనిపాత్ర ప్రత్యేకమైనది. ప్రస్తుతం ఈ కౌజు జాతుల్లో కొన్ని ప్రముఖంగా కనిపిస్తున్నాయి. అవి ఇంగ్లీష్ వైట్, బంగారు శ్రేణి, అరుణశ్రేణి, ఇటాలియన్, మంచూరియన్, టిబెటన్, రొసెట్టారకం, స్కార్ర లెట్, రౌక్స్ డౌల్యూట్, బంగారు టక్స్ డో ముఖ్యమైనవి.
మాంసాహారం కొరకు మానవులు జంతువులను, పక్షులను పెంచడము అనాదిగా వస్తున్నది. కాని పక్షుల విషయంలో అనాదిగా వున్నది కోళ్ళను పెంచడము. కోళ్ళలో బ్రాయిలర్ కోళ్ళు, గ్రుడ్లు పెట్టే కోళ్ళు, గినీ కోళ్ళు, సీటీ కోళ్ళు, ఈము పక్షులు, కౌజు పిట్టల పెంపకం. వీటిలో కౌజు పిట్టల పెంపకం నవీనమైనది. బ్రతికి ఉన్న కౌజు పిట్టలో 70 – 73 శాతం బరువు, కౌజు పిట్ట మాంసం కలిగి ఉంటుంది. సాధారణంగా, 140 గ్రాముల బరువు ఉన్న కౌజు పిట్ట నుండి 100 గ్రాముల కౌజు పిట్ట మాంసం వస్తుంది
ఏడు వారాల వయసులో, కౌజు పిట్టలు గుడ్లు పెట్టడం మొదలు పెడతాయి. 8వ వారం వయసులోనే 50 శాతం గుడ్లు ఉత్పత్తి చేసే స్ధితికి చేరుకుంటాయి. శ్రేష్టమైన గుడ్ల ఉత్పత్తి కోసం, 8 – 10 వారాల వయసు గల మగ కౌజు పిట్టలు, ఆడ కౌజు పిట్టలతో పాటు పెంచబడాలి. మగ, ఆడ కౌజు పిట్టల నిష్పత్తి 1 : 5 కౌజు పిట్టలతో గుడ్లు పొదగ బడే సమయం 18 రోజులు 500 ఆడ కౌజు పిట్టలతో, మనం వారానికి 1500 కౌజు పిట్టల పిల్లలను ఉత్పత్తి చేయవచ్చు.
రవ్వా శ్రీహరి గారు 2006 లో ప్రచురించిన సంస్కృతన్యాయదీపికలో కపింజలన్యాయం అనే దానికి అర్ధ వివరణ ఇలా ఇచ్చారు. 'కపింజలానాలభేత' అనే చోట ఎన్ని కపింజలాలను ఆలంభనం చేయాలి అని సందేహం కలిగితే ఇన్ని అని సంఖ్యానియమం చెప్పనందువల్ల బహువచన ప్రయోగంచే ముందు మూడు సంఖ్య స్ఫురించి మూడు కపింజలాలను అని అర్థనిర్ణయం చేసినట్లు.
వన్య పక్షులు దాచిపెట్టడానికి సులువుగా వీలయ్యే రంగుల్లో గుడ్లను పెడతాయి.అదే పద్ధతిలో జపనీస్‌ క్వైల్స్‌ కూడా ఇలా తమ ఆవాసావరణానికి అనుగుణమైన రంగుల్లో గుడ్లను పెడతాయి. కౌజు పిట్ట గుడ్లు చాలా చిన్న పరిమాణంలో వుంటాయి. కానీ కోళ్ళతో పోల్చుకుంటే చాలా ఎక్కువ సంఖ్యలో సంవత్సరానికి 300 లకు పైగా గుడ్లను పెడతాయి.
తెలుగులో పక్షులను వర్ణించే ప్రత్యేక శాస్త్రం ఏదీ లేదు కానీ సంస్కృతభాషలో శ్యేనశాస్త్ర మనే దానిలో అనేక రకాలైన పక్షుల వర్ణన ఉంది.
కృష్ణమాచార్యులు నిజామాబాద్ జిల్లా లోని మోర్తాడ్ గ్రామంలో 1905, ఆగస్టు 12 వ తేదికి సరియైన క్రోధి నామ సంవత్సర, శ్రావణ శుక్ల విదియ నాడు రంగమ్మ, వేంకటాచార్యులకు జన్మించారు. వీరు బాల్యంలో పితామహులైన సింగారాచార్యులవద్ద, తండ్రి గారైన వేంకటాచార్యుల వద్ద విద్యను అభ్యసించారు. తరువాత మాతామహులైన గోవిందాచార్యుల వద్ద 1914 నుండి 1921 వరకు ఏడు సంవత్సరాలు కావ్య, నాటక, అలంకార, సాహిత్య గ్రంథాలు, తిరుమంత్రార్థము, శ్రీ వచన భూషణ వ్యాఖ్యానము మొదలైన గ్రంథాలు అధ్యయనం చేశారు. పిమ్మట వల్లంకొండలో కనకాపురం శ్రీనివాసాచార్యుల వద్ద తర్క ప్రకరణాలు, మోర్తాడులో కందోఝల వెంకన్న వద్ద సిద్ధాంత భాగము, పిఠాపురంలో గుదిమెళ్ళ రంగాచార్య వద్ద వేదాంతమును అభ్యసించారు.
వీరు సంస్కృతాంధ్రాలలో 40కి పైగా గ్రంథాలను రచించారు. వీటిలో కావ్యాలు, శతకాలు, సుప్రభాతాలు, స్తుతిగీతాలు, హరికథలు మొదలైనవి ఉన్నాయి. వీరి రచనలలో కొన్ని:
వీరు 1926 నుండి కోరుట్ల లోని ఉభయవేదాంత సంస్కృత పాఠశాలలో ఉపాధ్యాయులుగా ప్రవేశించి అక్కడనే ప్రధానోపాధ్యాయులుగా పదవీవిరమణ చేశారు. మధ్యలో 1934-37లో కొడిమ్యాలలో ఆనందమ్మ అనే విద్యార్థినికి సంస్కృతాంధ్రాలు, 1937లో లింగాపురంలో అనసూయాదేవి, సుశీలాదేవి అనే విద్యార్థినులకు సంస్కృత సాహిత్యం నేర్పించారు.
శిరశినగల్ కృష్ణమాచార్యులు నిజామాబాద్ జిల్లాకు చెందిన కవి. వీరికి అభినవ కాళిదాసు , కోరుట్ల కృష్ణమాచార్యులు అనే బిరుదులు కలవు. నైజాం రాష్ట్ర ఆద్య శతావధాని గా ప్రసిద్ధిని పొందారు.
వీరు కోరుట్ల, జగిత్యాల, ధర్మపురి మొదలైన చోట్ల అష్టావధానాలు, శతావధానాలు చేశారు. తెలంగాణా ప్రాంతంలో వీరు మొట్టమొదటి అవధానిగా కీర్తి గడించారు.
హైడ్రోబ్రోమిక్ ఆమ్లం ఒక బలమైన ఆమ్లం.ద్విపరమాణుయుత హైడ్రోజన్ బ్రోమైడ్ ను నీటిలో కరిగించడంవలన హైడ్రోబ్రోమిక్ ఆమ్లం ఏర్పడును. హైడ్రోబ్రోమిక్ ఆమ్లం ద్రవరూప ఆమ్లం. ద్రవ హైడ్రోబ్రోమిక్ ఆమ్లంలో హైడ్రోజన్ బ్రోమైడ్ 47.6% ఉన్నది. ఇది 8.89 మోల్ /లీటరుకు కు సమానం.హైడ్రోక్లోరిక్ఆమ్లం కన్న, హైడ్రోబ్రోమిక్ ఆమ్లం బలమైన ఆమ్లం. హైడ్రోక్లోరిక్ఆమ్లంకన్న, హైడ్రోబ్రోమిక్ ఆమ్లం బలమైన ఆమ్లం.హైడ్రోబ్రోమిక్ ఆమ్లంయొక్క విలువ -9.అయితే హైడ్రోబ్రోమిక్ ఆమ్లం, హైడ్రోఅయోడిక్ ఆమ్లంకన్న బలమైనది కాదు.తెలిసిన బలమైన ఖనిజఆమ్లాలలో హైడ్రోబ్రోమిక్ ఆమ్లం ఒకటి.
హైడ్రోబ్రోమిక్ ఆమ్లం రంగులేని ద్రవం.కొన్ని సందర్భాలలో లేత పసుపు ఛాయలో ఉండును.హైడ్రోబ్రోమిక్ ఆమ్లం అణుభారం 80.91 గ్రాములు/మోల్.ఒకరకమైన ఘాటైన వాసన కల్గి ఉన్నది.సాధారణ ఉష్ణోగ్రత వద్ద హైడ్రోబ్రోమిక్ ఆమ్లం యొక్క సాంద్రత 1.49గ్రాములు/సెం.మీ3 .హైడ్రోబ్రోమిక్ ఆమ్లం యొక్క ద్రవీభవన స్థానం 11 .హైడ్రోబ్రోమిక్ ఆమ్లం బాష్పీభవన స్థానం 122 / 700మి.మీ/పాదరసం వత్తిడిలో .హైడ్రోబ్రోమిక్ ఆమ్లం యొక్కస్థిగ్నత 0.84
వాణిజ్య అవసర నిమిత్తం ,పారిశ్రామికం గా బ్రోమిన్‌ను సల్ఫర్ లేదా భాస్వరం, నీటి మధ్య రసాయనచర్య ద్వారా హైడ్రోబ్రోమిక్ ఆమ్లాన్ని ఉత్పత్తి చేయుదురు.విద్యుద్విశ్లేష్య విధానంగా కూడా హైడ్రోబ్రోమిక్ ఆమ్లాన్ని ఉత్పత్తి చెయ్యవచ్చును.అఆక్సీకరణ/ఆక్సీకరణలుప్త ఆమ్లాలైన ఫాస్పారిక్ ఆమ్లం,అసిటిక్ ఆమ్లం వంటి వాటితో బ్రోమైడులను చర్య జరిపించడం వలన కూడా హైడ్రోబ్రోమిక్ ఆమ్లాన్ని ఉత్పత్తి చేయుదురు.
ప్రత్నామ్యాయంగాసజల సల్ఫ్యూరిక్ఆమ్లం, పొటాషియంల రసాయనచర్య వలన కూడా హైడ్రోబ్రోమిక్ ఆమ్లాన్ని ఉత్పత్తి చేయుదురు.
ఎక్కువ గాఢత కల్గిన సల్ఫ్యూరిక్ ఆమ్లాన్ని ఉపయోగించడం వలన, ద్రావణ ఉష్ణోగ్రత 75 దాటినపుడు హైడ్రోబ్రోమిక్ ఆమ్లం ఆక్సీకరణవలన బ్రోమిన్ వాయువుగా మారుతుంది.
ప్రయోగశాలలో ఉత్పత్తి అగు హైడ్రోబ్రోమిక్ ఆమ్లం అనార్ద్రరూపంలో ఉండును. దీనికి నీటిలో కరిగించి ద్రవంగా మార్చెదరు.
ఈ బొమ్మలకు సుమారు 400 సంవత్సరాల చరిత్ర ఉంది. కర్రలతో కొయ్యబొమ్మలు చేసి చిత్రమైన బొమ్మలు చేయడం ఇక్కడి ప్రత్యేకత. కర్రలను సేకరించడం, వాటిని ఆరబెట్టి తగిన రుపాలకు చెక్కి బొమ్మలుగా తీర్చిదిద్దడం, వాటికి పెయింటింగ్ చేయడం, విక్రయించడం కొందరు తరతరాలుగా చేస్తున్నారు. పక్షులు, జంతువులు, ఫలాలలాంటి కొయ్యబొమ్మలకే కాకుండా వర్ణచిత్రాలకు కూడా నిర్మల్ పేరుగాంచింది. 1830ల్లో ఈ ప్రాంతాన్ని దర్శించిన యాత్రాచరిత్రకారుడు ఏనుగుల వీరాస్వామయ్య నిర్మల్ బొమ్మల గురించి చాలా వ్రాశారు. నిర్మల్ బొమ్మలు, పంచపాత్రలు వంటివి చాలా ప్రసిద్ధమైనవని పేర్కొన్నారు. ఐతే అతిపరిచయం వల్ల కలిగే ఉదాసీనతతో తమ బొమ్మల విశిష్టత తాము తెలియకున్నారని, అందుకే ఒక ఇంట్లో చూసినా నిర్మల్ పంచపాత్రలు వాడుకలో కనిపించట్లేదని వ్రాశారు. 1955లో నిర్మల్ కొయ్యబొమ్మల సహకార సంస్థను ఏర్పరచారు. రాష్ట్రపతిచే అవార్డు కూడా పొందినారు.
నిర్మల్ సంస్థానాన్ని పరిపాలిం చిన నిమ్మ నాయుడు దేశం నలుమూలల నుంచి కళాకారులను నిర్మల్కు రప్పించి చేతి కళలను అభివృద్ధి పరిచాడు. దీంతో నిర్మల్లో 17వ శాతబ్దంలో నిర్మల్ కొయ్య బొమ్మల పరిశ్రమ ప్రారంభమైంది. నకాషీ కులానికి చెందిన కళాకారులు ఈ బొమ్మల తయారీలో నిమగమై వీటిని తయారు చేస్తారు. నిజాం నవాబు ఓసారి నిర్మల్ పట్టణాన్ని సందర్శించడానికి వచ్చిన సందర్భంలో ఆయనకు సకల లాంఛనాలతో నవాబు స్వాగతం పలికి కోటలోకి ఆహ్వానించారు. నవాబు సింహాసనంలో కూర్చోగానే పైనుంచి ఆయనపై పూలవర్షం కురిసింది. అవి మాములు పూలు కావు బంగారు పూలు. అచ్చు బంగారు పువ్వులను మరిపించే పూల వర్షం కురిపించారు. అయితే అవి బంగారు పుష్పాలు కావు. బంగారు పుష్పాల్లా భ్రాంతిని కలిగించే విధంగా నిర్మల్ కళా కారులు సృష్టించిన కృత్రిమ పుష్పాలవి.
ఇక్కడి కళాకారులు తయారుచేసిన బొమ్మలు సహజత్వం ఉట్టిపడేలా ఉండి మనదేశంలోనే కాక అంతర్జాతీయంగా కూడా ఖ్యాతిని గడించాయి. ఈ బొమ్మలను అడవులలో లభించే "పొనిక" కర్రను ఉపయోగిస్తారు. వనమూలికలు, సహజమైన రంగులను ఉపయోగించి ఈ బొమ్మలను సజీవంగా ఉండేటట్లు తయారుచేస్తారు. అందువల్ల ఈ బొమ్మలు అందరినీ ఆకర్షిస్తారు. పొనికి కర్రను తెచ్చి కావలసిన రీతిలో వాటిని తయారు చేసుకొని బొమ్మ ఆకారానికి మలుస్తారు. చింతగింజల పిండితో తయారు చేసిన జిగురుతో చిన్న చెక్క ముక్కలను కావలసిన రీతిలో చెక్కి ఆ బొమ్మలకు అతికించి స్వరూపం కల్పిస్తారు. ఆ తరువాత బొమ్మను ఎండలో అరబెట్టి రంగులు వేస్తారు. అడవుల్లో దొరికే ఆకు పసర్లు, సహజ వర్ణాలు ఉపయోగించి బంగారు వర్ణనాన్ని తయారు చేస్తారు.
ఈ కళాకారులు తయారు చేసే బొమ్మల్లో పక్షులు, జంతువులు, కూరగాయలు, ద్రాక్షపండ్లు, లవంగాలు, యాలకులు, అగ్గిపెట్టె, సిగరెట్లు తదితరమైనవి ఉంటాయి. ఈ కళాకారులు తయారు చేసిన లవంగాలు, యాలకులు, తమలపాకులు, సిగరెట్ పెట్టెలను చూస్తే సహజత్వాన్ని మరిపిస్తాయి. దీనికి తోడు ఈ కళాకారులు వేసే పెయింటింగ్స్ కూడా గొప్పగానే ఉంటాయి. ముని కోపం వల్ల శిలారూపం దాల్చిన గంధర్వకన్య, యుద్దరంగంలో శ్రీకృష్ణుడు అర్జునునికి చేసే గీతా బోధనలు, ప్రకృతి సహజంగా ఏర్పడిన చిత్రాలు, దేవతా చిత్రాలు నిర్మల్ కళాకారుల చతురతకు అద్దంగా నిలుస్తున్నాయి.
హైదరాబాద్లోని లేపాక్షి ఎంపోరియం ద్వారా అమెరికా, రష్యా, అరేబియా, మలేషియా, ఇరాన్, దుబాయ్, స్విట్జర్లాండ్, సింగపూర్, తదితర దేశాలకు నిర్మల్ బొమ్మలను ఎగుమతి చేస్తున్నారు. ప్రముఖ ఆన్ లైన్ వ్యాపార సంస్థ అమెజాన్.కామ్ తెలంగాణలోని ప్రముఖ ఉత్పత్తులను ఇక నుండి తమ ఆన్ లైన్ నుండి అమ్మేందుకు సిద్దమయింది.
నిర్మల్ బొమ్మలు లేదా నిర్మల్ కొయ్యబొమ్మలు కొయ్యతో చేయబడినవి. ఇవి తెలంగాణ రాష్ట్రములోని ఆదిలాబాదు జిల్లాకు చెందిన నిర్మల్ పట్టణంలో తయారుచేయబడినందున వీటికి నిర్మల్ బొమ్మలు అనే పేరు వచ్చింది. నిర్మల్ పట్టణం కొయ్యబొమ్మలకు ప్రసిద్ధి.
భారత దేశము లో 10+2 తరగతుల తర్వాత కోర్సులు నేత్ర విద్యను అభ్యసించడానికి . పరీక్షను నీట్ ద్వారా ప్రవేశ పరీక్షను నిర్వహిస్తారు . దీని ద్వారా ఉత్తీర్ణులైన విద్యార్థులకు ప్రవేశల నియమావళి ప్రకారం వారు వైద్య విద్యను చదువుతారు నేత్ర వైద్యములు క్రింది వాటిలో వారు చదువుతారు .
డ్రైయింగ్ ట్యూబ్ లలో తరచుగా కాల్సియం క్లోరైడ్ తో నింపెదరు.సోడియం కార్బోనేట్ ను ఉత్పత్తి కావించు నపుడు కెల్ప్/ సముద్రపుపాఁచి, శైవలము ను పొడి పరచుటకై కాల్సియం క్లోరైడ్ ను ఉపయోగిస్తారు.తేమ/చెమ్మను తొలగించు ఉపకరణాలలో కాల్సియం క్లోరైడ్ నింపుటకు అనుమతి ఉంది.గృహాలలో, ఇతర పరిసర ప్రాంతాలలోని గాలిలోని తేమను తొలగించుటకై ఉపయోగించు లవణ/రసాయాన ఆధారిత డిహ్యుమిడిఫెయిర్ లలో కాల్సియం క్లోరైడ్ ను ఉపయోగిస్తారు.
కాల్సియం క్లోరైడ్ నీటిలో కరుగు ధర్మం కలిగి ఉన్నందున, జల ద్రావణాలలో కాల్సియం క్లోరైడ్ కాల్సియం అయానుల వనరుగా పనిచేస్తుంది.ఈ లక్షణం వలన, ద్రవాలలో లోని ఆయానులను తొలగించుటకు కాల్సియం క్లోరైడ్ ఉపయోగపడుతుంది.ఉదాహరణకు ద్రవణాలలోని ఫాస్పేట్ ను కాల్సియం ద్వారా తొలగించవచ్చు:
కాల్సియం క్లోరైడ్ ఒక రసాయన సంయోగ పదార్థం. ఇది ఒక అకర్బన సమ్మేళన పదార్థం. కాల్సియం, క్లోరిన్ ల అయోనిక్ సంయోగ పదార్థం. ఈ లవణం అయోనిక్ క్లోరైడ్ లా ప్రవర్తిస్తుంది. కాల్సియం క్లోరైడ్ యొక్క రసాయన సంకేత పదం 2. గది ఉష్ణోగ్రత వద్ద ఘనస్థితిలో ఉండు ఈ కాల్సియం క్లోరైడ్ లవణం నీటిలో కరుగుతుంది. కాల్సియం క్లోరైడ్ ను శీతలీకరణ పరిశ్రమ లలో, ఐస్/మంచు తయారు చేయుపరిశ్రమలలో బ్రైన్ గా వాడెదరు. అలాగే రోడ్ల మీద ధూళినియంత్రణ కై ఉపయోగిస్తారు.
ఈత కొలనులలో నీటి యొక్క కఠినత్వాన్ని పెంచుటకు, కాల్సియం క్లోరైడును నీటిలో కలుపుతారు. ఇందువలన కొలను యొక్క కాంక్రీటు అరుగుదల నిరోధింప బడుతుంది. లి చాటేలియర్ సిద్ధాంతం ప్రకారం, సాధారణ అయాన్ ప్రభావం ప్రకారం, నీటిలో కాల్సియం గాఢత పెంచిన, కాంక్రీట్‌లోని, కాంక్రిటును బలపరచు/దృఢపరచు/ గట్టిపరచుటకు అవసరమైన కాల్సియం సమ్మేళనపదార్థాలు నీటిలో కరిగి తొలగింపబదు ప్రమాదం నివారింపబడును.
రోడ్ల మీద కాల్సియం క్లోరైడ్ ను చల్లడం వలన రోడ్ల శైథిల్యం ను నివారించవచ్చును. కాల్సియం క్లోరైడ్ ను చల్లడం వలన పొడివాతావరణంలో కూడా రోడ్లు తడిగా ఉన్నట్లు కన్పించును. కాల్సియం క్లోరైడ్ యొక్క అర్ద్రతా కర్షకగుణం కారణంగా, దీనిని మట్టి బాటలఉపరితలంపై నీటిపొరను పట్టి ఉంచు కోవటానికి ఉపయోగిస్తారు.తేమ కారణంగా మట్టి రోడ్లపైన దుమ్ము పైకి లేవదు.
కాల్సియం క్లోరైడ్‌ను నేరుగా సున్నపురాయి నుండి ఉత్పత్తి చెయ్యవచ్చును.సాల్వే ప్రాసెస్ చర్యలో అధిక ప్రమాణంలో, పెద్ద మొత్తంలో ఉప ఉత్పత్తిగా కాల్సియం క్లోరైడ్ లభిస్తుంది. 2002సంవత్సరంలో ఉత్తర అమెరికా వినియాగం 1.687 మిలియను టన్నులు .అమెరికాలో ఉత్పత్తి అగు కాల్సియం క్లోరైడ్ పరిమాణంలో 35% మిచిగాన్ లోని ఎడౌవ్ కెమికల్ కంపెని ఉత్పత్తి చేస్తోంది.
కాల్సియం క్లోరైడ్ ను నీటిలో కలపడం వలన అది నీటీ ఘనీభవన స్థానాన్ని తగ్గిస్తుంది. అలాగే రోడ్లపై చల్లడం వలన మంచు కురియు సమయంలో రోడ్లపై దట్టంగా మంచు ఏర్పడకుండ నిరోధించును, బాట/రోడ్లపై ఏర్పడిన మంచును త్వరగా కరిగేలా చెయ్యును.ఈ చర్యను డిఐసింగ్ అంటారు.
పాలకుడైన రెండో కులోతుంగ చోడదేవుడు నిర్మించి, కొన్ని దానాలు చేసినట్టు స్థానిక శాసనాలు పేర్కొంటున్నాయి. ఆలయ ప్రాంగణంలో రాజశేఖర ఆలయం, ఆంజనేయస్వామి ఆలయం కూడా ఉన్నాయి. లక్ష్మీనారాయణాలయం కూడా గర్భాలయ, అర్ధమండప, మహామండపాలతోనూ, మూడువైపులా ఆలంకార శిల్పంతోనున్న గజహస్తాలతోనూ అలరారుతుంది. అర్థ మండపానికి ఎడమవైపున మరో ఆలయం, ఈశాన్యంలో నాలుగుకాళ్ళ మండపం, చుట్టూ ప్రాకారం, తూర్పువైపున ఏడంతస్తుల రాజగోపురం ఉన్నాయి. గోపురానికి లోపలి వైపున కూడా ఒక మండపం ఉంది. ఈ ఆలయ చరిత్రను తెలిపే శాసనాలు చాలా ఉన్నాయి. సా.శ. 1138–1154 మధ్య కాలానికి చెందిన ఆరు తెలుగు శాసనాలు, అర్ధమండపం గడప మీద ఒకటి, గోపుర స్తంభాలపైన నాలుగు, కప్ప బండమీద ఒకటి చెక్కబడి ఉన్నాయి. సా.శ. 1138 నాటి రెండు శాసనాలలో ముత్తమనాయకుని కూతురు కొమ్మమ చేసిన దానం వివరాలున్నాయి. సా.శ. 1147 నాటి మూడో శాసనంలో గంగమరాయని కూతురు చోడాంబ, సా.శ. 1152 నాటి నాలుగో శాసనంలో మేడాంబ కూతురు నూంకమ ఇచ్చిన దానధర్మాల వివరాలున్నాయి. ఐదో శాసనాక్షరాలు స్పష్టంగా లేనందువల్ల వివరాలు తెలియడం లేదు.
అయితే సమీపంలోని గణపేశ్వరాలయంలోనున్న రెండు శాసనాలు మొట్టమొదటిసారిగా మహిళా శిల్పుల ప్రస్తావన తెస్తున్నాయి. సా.శ. 1771వ సంవత్సరం నాటి గణపేశ్వరాలయ శాసనంలో నాగిరెడ్డి కొడుకు సుబ్బన్న గణపేశ్వర లింగాన్ని ప్రతిష్ఠించాడనీ, ఆ లింగాన్ని మాగులూరి మల్లికార్జునుడు, అతని భార్య వీరమ్మ కొడుకు అక్కబత్తుడు కలిసి చెక్కారని ఉంది. అక్కడే ఉన్న సా.శ. 1729 నాటి శాసనంలో కూడా గతంలో చోడరాజు సాగర సంగమం దగ్గర ఒక వైష్ణవ విగ్రహాన్ని ప్రతిష్ఠించాడని, దాన్ని చెక్కడంలో లింగాబత్తుని భార్య లింగమ్మ, కొడుకు కొల్లాబత్తుడు, అతని భార్య రుద్రమ, వీరి కొడుకు కామాక్షి, ఇతని భార్య పార్వతి, వీరి కుమారులు మల్లయ, నాగప్ప, శరభయ, వీరప్పలు పాలుపంచుకొన్నారని చెప్పబడింది. స్త్రీ శిల్పులను అందించిన ఘనతను కూడా దివిసీమ దక్కించుకుంది.
ఆలయం మహామండపం ముందున్న మెట్లకు రెండువైపులా ఉపపీఠంపై ఉన్న దేవాలయాన్ని రథంలా ముందుకు లాగుతున్నట్లుగా చెక్కిన శిల్పం ఈ ప్రాంతంలోనే కాదు, మొత్తం తెలుగునేల మీద ఎక్కడా లేదు. రథ చక్రం ముందు భాగంలో పరుగులిడుతున్న గుర్రాలను అదిలిసూ, పగ్గాలు పుచ్చుకొని కత్తుల్ని డాలుల్ని ధరించి కూర్చున్న రౌతులు, గుర్రాలకు ముందు గుండ్రంగా తిరిగి పద్మం చెక్కిన రాయి చూపరులను ఎంతగానో ఆకర్షిస్తుంది. గుంటూరు జిల్లా చందోలు నుంచి పాలించిన వెలనాటి చోళుల భృత్యుడు, కళింగ గాంగ చక్రవర్తి నరసింహదేవుడు నిర్మించిన కోణార్క కంటే కచ్చితంగా నూరేళ్ళ ముందే దివిసీమలో రథాకారంలో ఆలయాన్ని నిర్మించి తెలుగు నేలలోనే కాదు, మొత్తం దక్షిణ భారతదేశంలోనే మొదటి రథాకార ఆలయాన్ని నిర్మించిన ఖ్యాతిని దక్కించుకొన్నాడు.
ఈ స్వామి వారికి వైశాఖ పూర్ణిమ నాడు కళ్యాణోత్సవం జరుగుతుంది. ముక్కోటి ఏకాదశినాడు ఉత్సవం జరుగుతుంది. అట్లాగే దసరా పండగ సందర్భంగా ఉత్సవాలు జరుగుతాయి. ఇవి కాకుండా కార్తీక శుద్ధ ఏకాదశి నాదు స్వామివారికి లక్ష తులసిపూజ చేస్తారు.
శ్రీ లక్ష్మీనారాయణ స్వామి ఆలయం కృష్ణా జిల్లా లోని అవనిగడ్డలో ప్రసిద్ధి పొందిన దేవాలయం. ఈ క్షేత్రం ఎంతో విఖ్యాతి గాంచింది.
హన్మకొండ జిల్లా, కుమార్ పల్లిలో శంకర్‌ జన్మించాడు. బాల్యమంతా కుమార్ పల్లి, హనుమకొండ లలోనే గడిచింది. ఇతడు ప్రజా నాట్యమండలిలో గాయకుడిగా ఉంటూ తదనంతరం ప్రజా ఉద్యమాల దర్శకుడిగా ప్రఖ్యాతి పొందిన ఆర్.నారాయణమూర్తి సినిమాలతో వెలుగులోకొచ్చాడు. అనంతరం జానపద సినీ నేపథ్య గాయకుడుగా ఆర్.నారాయణమూర్తి సినిమాలలో శంకర్‌ అనేక పాటలు పాడారు. దండోరా సినిమా సారా వ్యతిరేక ఉద్యమం చేపట్టడానికి మహిళలకు స్ఫూర్తినిచ్చింది. ఎర్రసైన్యం భూపోరాటానికి అజ్యం పోసింది. చుండూరు సంఘటనను చిత్రీకరించిన లాల్ సలాం పెద్ద ఎత్తున కలకలం రేపింది. ఆ తరువాత వచ్చిన సినిమాలలో అడవి దివిటీలు, లాల్‌సలాం, దండోరా, ఎర్రసైన్యం, చీమలదండు, ఊరు మనదిరా, ఒరేయ్ రిక్షా సినిమాలలో ”మా కంపేనీకీ జీతాలు పెరిగినయి” ”బండెనెక బండి కట్టి పదహారు బండ్లు కట్టి” లాంటి ఎంతో ప్రజాదరణ పొందినవి. తెలుగు సినిమా గాయకుడు.వందేమాతరం శ్రీనివాస్, చిత్రతో శంకర్‌ అనేక పాటలు పాడారు. వరంగల్ శంకర్‌, జానపద సినీ నేపథ్య గాయకుడైన దీకొండ సారంగపాణి కి సమకాలికుడు.